Source: http://docplayer.hu/108930-A-prefektus-es-a-prefektura-intezmenye.html
Timestamp: 2017-09-20 00:50:47
Document Index: 25338245

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'De lege ferenda']

A PREFEKTUS ÉS A PREFEKTÚRA INTÉZMÉNYE - PDF
Download "A PREFEKTUS ÉS A PREFEKTÚRA INTÉZMÉNYE"
1 29 Veress Emõd 1 A PREFEKTUS ÉS A PREFEKTÚRA INTÉZMÉNYE 1. A megye és a főváros prefektusa a. Szabályozás A prefektusra vonatkozó alapvető rendelkezéseket az alkotmány 122. szakasza tartalmazza. Az alaptörvény szerint: A kormány egy-egy prefektust nevez ki minden egyes megyébe és Bukarest municípiumba. A prefektus helyi viszonylatban a kormány képviselője, ő vezeti a minisztériumok és a többi központi szerv területi-közigazgatási egységekbe decentralizált közszolgálatait. A prefektus feladatkörét a törvény szerint kell megállapítani. A prefektus a közigazgatási bíróság előtt megtámadhatja a megyei, a helyi tanács vagy a polgármester valamely aktusát, ha ezt törvényellenesnek véli. A megtámadott aktus jog szerint felfüggesztettnek tekintendő. A prefektusi tisztségről és a prefektúra intézményéről részletes szabályokat a évi 215- ös számú helyi közigazgatási törvény szakaszai és a évi 9-es számú, a prefektúrák újjászervezéséről és működéséről szóló kormányhatározat 2 tartalmaz. Az önkormányzatok felügyeletének alapelveit a Helyi Önkormányzatok Európai Chartája 3 tartalmazza. b. A prefektusi tisztség általános jellemzői A prefektus a Kormány képviselője a megyékben: centrális alárendeltségű államigazgatási szerv, amely megyei szinten fejti ki tevékenységét. Tipikus példa a szétpontosításra: a feladatokat leosztják helyi szintre, viszont azok végrehajtása teljes központi ellenőrzés alatt marad. A prefektus dekoncentrált államigazgatási szerv, a központi kormányzati hatalom delegátusa a megyékben. A prefektus intézményének romániai bevezetésére eredetileg a napóleoni, az 1800-ban létrehozott francia minta szolgált. Romániában francia modell mellett, a rendszerváltás után, merítettek a két világháború közötti romániai modellből és hagyományokból is. Franciaországban a centralizációnak erős hagyományai vannak: a döntéseket Párizsban hozták meg, és területen a központ által megbízott, kinevezett állami szervek hajtották végre. Franciaországban 1982-ben decentralizációs jogszabálycsomagot fogadtak el, de ez is csak részben enyhített a centralizáción. A francia minta 1 Jogász (sz. 1978, Székelyudvarhely), doktorandus a Pécsi Tudományegyetem Állam- és Jogtudományi Karán. Szakterülete: alkotmányjog, közigazgatási jog, gazdasági igazgatás. 2 Hivatalos Közlöny: 2001/18. szám. 3 Románia a Helyi Önkormányzatok Európai Chartáját az évi 199-es számú törvénnyel ratifikálta (Hivatalos Közlöny: 1997/331. szám).
2 30 Veress Emõd : A PREFEKTUS ÉS A PREFEKTÚRA INTÉZMÉNYE alapján létrehozott romániai prefektusi intézmény is ilyen centralizációs törekvés eredménye, amely egyre kevésbé fogadható el a helyi autonómia alapján működő önkormányzati típusú helyi közigazgatási rendszerben A Kormány minden megyébe és Bukarest municípiumba saját képviselőjének egy-egy prefektust nevez ki. A prefektust egy alprefektus segíti (a fővárosban két alprefektus van). A évi 760-as számú törvény a prefektust egyébként úgy határozza meg, hogy a Kormány képviselőjeként központi közigazgatási tisztségviselő. A prefektusokat kormányhatározattal nevezik ki és mentik fel tisztségükből. Az alprefektusok kinevezése és felmentése miniszterelnöki döntéssel történik, a prefektus és a Közigazgatási Minisztérium javaslatára. A prefektus feladatait a kormánytól való teljes politikai függőségben gyakorolja. A törvény nem szabályozza a prefektusnak az esetleges felfüggesztését. Véleményem szerint ez is lehetséges, például valamilyen vizsgálat elvégzésének időtartamára. Ha a Kormánynak joga van felmenteni a prefektust, akkor joga van egy kevésbé súlyos intézkedés, a felfüggesztés meghozatalára is. A prefektus és az alprefektus esetében kinevezési feltétel a felsőfokú végzettség (a prefektusnak egyetemi, az alprefektusnak legalább főiskolai végzettséggel kell rendelkeznie). A prefektusi és alprefektusi tisztség betöltésének egész időtartamára, ha a kinevezett személyek az állami szektor alkalmazottja volt, akkor a munkaszerződése felfüggesztődik. 4 A prefektusi tisztség összeférhetetlenségeit a helyi közigazgatási törvény tartalmazza, amely szerint a prefektus és az alprefektus nem lehet: képviselő vagy szenátor, helyi tanácsos vagy megyei tanácsos, nem láthat el szakmai képviseleti tisztséget, nem láthat el más köztisztséget vagy fizetett tisztséget illetve szakmai tevékenységet az önállóan gazdálkodó egységekben, valamint az állami illetve magántőkével működő kereskedelmi társaságban. ( Lapzárta után fogadták el a évi 1. törvényt, amely újraszabályozza a prefektusi összeférhetetlenségeket. a szerk.) c. A prefektus által gyakorolt törvényességi ellenőrzés Az önkormányzati felügyelet általános elveit a Helyi Önkormányzatok Európai Chartája tartalmazza (8. cikk), A helyi önkormányzatok tevékenységének államigazgatási felügyelete cím alatt. Ezek az elvek a következők: A helyi önkormányzatok államigazgatási felügyeletét csak az Alkotmányban vagy törvényben meghatározott esetekben és eljárás szerint lehet gyakorolni. A helyi önkormányzat tevékenységének államigazgatási felügyelete általában csak e tevékenység törvényességének és az alkotmányos elvekkel való összhangjának vizsgálatára irányulhat. Mindazonáltal magasabb szintű államigazgatási szervek célszerűségi felügyeletet gyakorolhatnak azon feladatok vonatkozásában, amelyeknek végrehajtását a helyi önkormányzatokra ruházták át. A helyi önkormányzatok államigazgatási felügyeletét olyan módon kell gyakorolni, hogy a felügyeletet gyakorló szerv beavatkozása arányban legyen a védeni szándékozott érdekek fontosságával. Romániában az önkormányzatok államigazgatási felügyeletét a prefektus végzi. A helyi közigazgatási törvény szerint helyi közigazgatási szervek és a prefektus között nincs alárendeltségi viszony. A valós helyzet az, hogy bármilyen ellenőrzés feltételez egy bizonyos fokú működési alárendeltséget. Ennek ellenére a prefektus és a helyi közigazgatás kapcsolatát az együttműködés, a helyi autonómia és a törvényes hatáskörök tiszteletben tartása kell jellemezze. A Kormány képviselőjének minőségében a prefektus felügyel arra, hogy a helyi tanácsok és a polgármesterek, a megyei tanácsok és a megyei tanácsok elnökei a törvénynek megfelelően fejtsék ki tevékenységüket. A helyi vagy megyei közigazgatási hatóságok és a megyei tanács elnöke által elfogadott vagy kibocsátott aktusok (helyi vagy megyei tanácsi határozata, a polgármester vagy a megyei tanács elnökének rendelkezése) felett gya- 4 Lásd a Munkatörvénykönyv 50. szakaszát is.
3 31 K0ZJOG korolt törvényességi ellenőrzés során a prefektus megtámadhatja a közigazgatási bíráskodás előtt ezeket az aktusokat, a közléstől számított 30 napos határidőn belül, ha azokat törvényellenesnek tartja. Ez enyhébb ellenőrzési forma: a prefektusnak nincs joga közvetlenül dönteni az aktusokról, megsemmisíteni, felülbírálni vagy módosítani azokat (ezek a hierarchikus ellenőrzés jellemzői). Az ellenőrzés közvetett jellegű, hiszen nem a prefektus, hanem a bírói hatóság dönt. Az igazságszolgáltatás a politikától elvonatkoztatott, pártatlan döntést kell hoznia. A kereset, amellyel a prefektus a bírói hatósághoz fordul, bélyegilleték mentes. A megtámadott aktus automatikusan felfüggesztettnek tekintendő (szuszpenzív vétó). A 30 napos határidő jogvesztő jellegű: elteltével a prefektus már nem támadhatja meg az aktust, illetve azt visszautasítják a határidő be nem tartásáért. Az Alkotmánybíróság 1999 előtti álláspontja szerint a törvényes határidő megállapítása sérti az Alkotmányt, amely nem köti időbeli feltételhez a prefektus keresetének benyújtását. 5 Az Alkotmánybíróság viszont 1999-ben megváltoztatta az álláspontját óta az Alkotmánybíróság úgy érvel, hogy a jogvesztő határidő alkotmányos, mert az alaptörvény szerint a prefektus hatáskörét a törvény szerint határozzák meg, és ezért lehetséges határidőhöz kötni a törvényességi ellenőrzési jogot. Ugyanakkor az önkényesen gyakorolt törvényességi ellenőrzésért a prefektus felelős: adminisztratív, polgári vagy büntetőjogi felelősséggel tartozik, a megtámadott aktusokat kibocsátó helyi vagy megyei közigazgatási hatóságok kérésére, ha a közigazgatási bíróság úgy dönt, hogy a közigazgatási aktust önkényesen támadták meg. Annak érdekében, hogy a bíróságot tehermentesítsék, a törvény kötelező jelleggel előzetes eljárást szabályoz. Két eset lehetséges: normatív aktusok esetében ezeket közlik a prefektussal, és azokat a prefektussal való közléstől számított 5 nap elteltével lehet köztudomásra hozni (ez a hatálybalépésük pillanata, ha a szöveg nem ír elő későbbi dátumot). A prefektusnak ezen 5 nap alatt, törvénysértés esetén, a szükséges indoklással együtt kérnie kell, hogy elemezzék újra az aktust amelyet törvényellenesnek tekint, módosítás vagy, az esetnek megfelelően, visszavonás céljából. Ha a helyi közigazgatási hatóság nem vonta vissza vagy változtatta meg az aktusát, és a prefektus továbbra is fenntartja azt, hogy törvénysértés történt, akkor az 5 napos határidő elteltével folyik a 30 napos jogvesztő határidő, amely alatt a prefektus a közigazgatási bíráskodáshoz fordulhat. egyedi aktusok esetében az aktus közlésétől számít a 30 nap. A prefektus ellenőrzési jogköre nem terjed ki a folyó ügyviteli aktusokra. d. A prefektus közvetlen igazgatási hatásköre A prefektus vezeti a minisztériumoknak és a többi központi szakigazgatási szervnek a területi közigazgatási egységekben megszervezett decentralizált közszolgálatainak a tevékenységét (lásd a megyei szakigazgatásról szóló alfejezetet). A minisztériumok decentralizált közszolgálatainak a vezetőit a prefektus véleményezésével nevezik ki és mentik fel, a törvény feltételei között. 7 Alaposan indokolt esetben a prefektus visszavonhatja a kibocsátott véleményezését, és, a törvény feltételei között, javasolhatja ezek vezetőinek a felmentését. A prefektus összehangoló-ellenőrző munkát végez, egyetértésben a szakigazgatást felügyelő illetékes központi szervekkel. Mint a megyébe decentralizált közszolgálatok vezetője, a prefektus a központi szakigazgatásnak javasolhatja olyan intézkedések meghozatalát, amelyek javítják, segítik, hatékonyabbá teszik a megyei decentralizált közszolgálatok működését. A minisztériumok és a központi közigazgatás szakosodott szervei kötelesek közölni a prefektussal, rögtön a kibocsátásuk után, a decentralizált közszolgálatoknak továbbított normatív jellegű rendeleteiket és egyéb intézkedéseiket. A minisztériumok és a más központi szervek megyékbe vagy Bukarest municípiumba decent /137 Abd; 1995/74 Abd /66 Abd. Ugyanezt az irányt folytatja: 1999/179 Abd, 2001/16 Abd. 7 A központi szakigazgatás és a decentralizált közszolgálatok kapcsolatáról, általános szabályként lásd a évi 90-es számú, a Kormány szervezetéről és működéséről szóló törvény 44. szakaszát (Hivatalos Közlöny: 2001/164. szám).
4 32 Veress Emõd : A PREFEKTUS ÉS A PREFEKTÚRA INTÉZMÉNYE ralizált közszolgálatai és a helyi és megyei közigazgatási hatóságok közötti nézeteltérések esetén a Kormány közvetít. e. A prefektus további hatáskörei A prefektus, mint a Kormány képviselője, a következő főbb feladatköröket látja el: biztosítja a nemzeti érdekek érvényesítését, az Alkotmány, a törvények, a kormányhatározatok és rendeletek valamint az egyéb jogszabályok alkalmazását és betartását, a közrendet; elrendeli a szükséges intézkedések foganatosítását a bűncselekmények megelőzésének és az állampolgári jogok védelmének az érdekében, a törvényesen felhatalmazott szervek révén; biztosítja, a megbízott hatóságokkal és szervekkel együtt, a törvényes feltételek között, a nem katonai jellegű védelmi intézkedések és a polgári védelem előkészítését és teljesítését; a katonai hatóságok és a Belügyminisztérium helyi szervei kötelesek tájékoztatni és támogatni a prefektust minden országos vagy megyei jellegű probléma megoldásában, a törvény feltételei szerint; éves jelentést terjeszt a Kormány elé a kormányprogramból adódó feladatai megvalósításának szintjéről, valamint a helyi közigazgatási hatóságok aktusainak törvényessége felett gyakorolt ellenőrzéssel kapcsolatban. A prefektus eleget tesz a törvényben és más jogszabályokban előírt más feladatköröknek, valamint a Kormánytól kapott megbízatásoknak. A prefektusnak olyan esetekben, amelyek azonnali intézkedések meghozatalát követelik (csapások, katasztrófák, tűzvészek, járványok, állatvészek, közrend védelme), jogában áll a helyi vagy a megyei tanács rendkívüli ülésének összehívását kérni a polgármestertől vagy a megyei tanács elnökétől. f. A prefektusi rendelet A prefektusnak az a jogi aktusa, amelynek segítségével a feladatkörét gyakorolja, a rendelet (ordin). A rendeletek a törvény feltételei szerint lehetnek normatív vagy egyedi jellegűek. A műszaki vagy sajátos szakjellegű intézkedéseket tartalmazó rendeleteket a minisztériumok és egyéb központi hatóságok területi-közigazgatási egységbe decentralizált szerveinek a megkérdezése után bocsátják ki, és ezeket az említettek vezetői ellenjegyzik. Az ilyen típusú rendeleteket közölni kell az illetékes minisztériumokkal. A rendeletek hatályba lépésére, végrehajthatóvá válására az általános, szabályok vonatkoznak (normatív rendelet esetében a nyilvánosságra hozatala, egyedi rendelet a közlése után lép hatályba). A normatív jellegű rendeleteket azonnal közölni kell a Közigazgatási Minisztériummal, amely a hierarchikus ellenőrzés során, javasolhatja a Kormánynak a prefektus által kibocsátott rendeletek megsemmisítését, ha azokat törvénytelennek vagy célszerűtlennek tartja. A technikai, szakigazgatási típusú rendeletek esetén nem csak a Közigazgatási Minisztérium, hanem a rendelet jellege szerint illetékes minisztériumok is javasolhatják a Kormánynak az általuk törvényellenesnek vagy célszerűtlennek tartott rendeletek megsemmisítésére irányuló intézkedéseket. A prefektus a Kormánynak hierarchikusan alá van rendelve, ezért a Kormány megsemmisítheti vagy módosíthatja a prefektus törvénytelen vagy célszerűtlen rendeleteit. 8 A prefektusra nem vonatkozik a helyi autonómia elve. g. Az alprefektus A prefektust hatáskörének ellátásában az alprefektus segíti. Az alprefektus a jogszabályok által előírt feladatkört látja el (a helyi közigazgatási törvény nem állapít meg az alprefektusnak saját határköröket), valamint azokat a megbízatásokat, amelyeket a prefektus rendelettel ráruház. A prefektus hiányzása esetén az alprefektus látja el, a prefektus nevében, annak feladatkörét. h. A prefektúra intézménye Feladatkörének gyakorlására a prefektusnak saját szakapparátus áll a rendelkezésére, amely évi 90-es számú, a Kormány szervezetéről és működéséről szóló törvény, 28. szakasz.
5 33 K0ZJOG nek szerkezetét és feladatait kormányhatározat állapítja meg. 9 A prefektus saját szakapparátusát egy főtitkár vezeti, vezető köztisztviselői minőségben. A főtitkárnak felsőfokú, lehetőleg jogtudományi vagy közigazgatási végzettséggel kell rendelkeznie, és tisztségében stabilitásnak örvend. A főtitkár kinevezését és felmentését a Közigazgatási Minisztérium végzi, a prefektus javaslatára, a törvényes feltételek szerint. A kinevezés vizsga vagy versenyvizsga alapján történik, amelyet a Közigazgatási Minisztérium szervez meg, a prefektus vagy az alprefektus jelenlétében. A felmentést a törvényes feltételek szerint, a Közigazgatási Minisztérium is kérheti, közigazgatási vizsgálat következtetéseinek alapján. A nagy kiterjedésű megyékben, ahol a települések nagy távolságra vannak a megyeszékhelytől vagy városcsoportosulásokban, a Közigazgatási Minisztérium jóváhagyásával, a prefektus prefektúrai hivatalokat szervezhet. A prefektúrai hivatalok a prefektus saját apparátusának a részei, ennek közvetlenül alárendeltek, és igazgató vezeti őket, akit a prefektus nevez ki vagy ment fel. A prefektúrai hivatalokat a törvényesen jóváhagyott álláskeret függvényében lehet létrehozni. A prefektus, az alprefektus, a főtitkár és a saját szakapparátus a prefektúrán fejti ki tevékenységét. A prefektúra intézményének alkotmányosságát már az évi 69-es törvény kapcsán vitatták, hiszen az Alkotmány csak a prefektusi tisztséget szabályozza. 10 A prefektus saját szakapparátusának köztisztviselői, a köztisztviselők jogállásáról szóló törvény előírásainak megfelelően, stabilitásnak örvendenek tisztségükben. A prefektúra szervezetét is a évi 9-es számú kormányhatározat szabályozza. Ezen belül igazgatóságok működnek (kormányprogramokkal, területi programokkal és stratégiákkal foglalkozó igazgatóság, a decentralizált szakigazgatást koordináló igazgatóság, közigazgatási bíráskodási és törvényességi felügyelet igazgatósága, szakszervezetekkel és munkáltatókkal való kapcsolatokért felelős igazgatóság, európai integrációs és külkapcsolatokért felelős igazgatóság stb.) i. De lege ferenda A prefektusi tisztség kapcsán a következő módosításokat kell elérni: a prefektusi tisztség köztisztviselői típusú átalakítása a szuszpenzív vétó megszüntetése a prefektus közvetlen igazgatási hatáskörének jelentős korlátozása 2. A konzultatív megyei bizottság és az operatív-konzultatív bizottság a. A konzultatív megyei bizottság Minden megyében és Bukarest municípiumban is konzultatív bizottság működik. Célja az országos és a helyi közérdek összehangolása. Döntései a helyi közigazgatási hatóságok számára ajánlás értékkel bírnak. Tagjai: a prefektus és az alprefektus a megyei tanács elnöke és alelnökei és a megyeszékhely municípium polgármestere (a főváros esetében Bukarest municípium főpolgármestere, alpolgármesterei és főtitkára). a megye községeinek és városainak polgármesterei (Bukarest municípium kerületeinek polgármesterei) a minisztériumok és más központi szervek megyei szinten vagy Bukarest municípiumban megszervezett decentralizált közszolgálatainak a vezetői a megyei tanács vagy Bukarest Municípum Főtanácsa saját szakigazgatási szervei részlegeinek vezetői az illető megyében vagy Bukarest municípiumban megszervezett megyei érdekű önállóan gazdálkodó egységeknek, az országos érdekű önállóan gazdálkodó egységek megyei fiókjainak és az országos társaságoknak a vezetői valamint más, a megyében vagy Bukarest municípiumban megszervezett struktúrák vezetői 9 Lásd a évi 9-es számú, a prefektúrák újjászervezéséről és működéséről szóló kormányhatározatot (Hivatalos Közlöny: 2001/18. szám) /40 Abd, 1998/149 Abd.
6 34 Veress Emõd : A PREFEKTUS ÉS A PREFEKTÚRA INTÉZMÉNYE A konzultatív megyei bizottság egybegyűjti az adott megyében a közigazgatásban vezető politikai vagy köztisztviselői tisztségeket betöltő személyeket. A konzultatív megyei bizottság munkálatain részt vehetnek meghívott személyek is. A konzultatív bizottságot a prefektus és a megyei tanács elnöke, illetve Bukarest municípium főpolgármestere hívja össze, kéthavonta egyszer vagy valahányszor szükséges. A konzultatív bizottság munkálatait felváltva a prefektus és a megyei tanács elnöke vezeti. A konzultatív bizottság titkárságát a prefektus saját apparátusának 2 tisztviselője és a megyei tanács saját apparátusának 2 tisztviselője biztosítja. A konzultatív bizottság megvitatja és egyetértéssel elfogadja a megye, illetve Bukarest municípium irányadó éves gazdasági és társadalmi fejlesztési programját, a Parlament által elfogadott kormányprogram alapján. A megye, illetve Bukarest municípium irányadó gazdasági és társadalmi fejlesztési programját közlik a minisztériumok és a más központi szervek decentralizált közszolgálataival, az önállóan gazdálkodó társaságok illetve az országos társaságok megyei fiókjaival, a helyi érdekű önállóan gazdálkodó társaságokkal és az érdekelt helyi érdekű kereskedelmi társaságokkal és közszolgálatokkal, valamint a helyi és megyei közigazgatási hatóságokkal. A konzultatív bizottság üléseinek keretén belül meg lehet egyezni olyan feladatokról, amelyeket egyfelől a prefektus és a minisztériumok valamint más központi szakigazgatási hatóságoknak a megyébe decentralizált közszolgálatai, másfelől a megyei tanács és ennek autoritása alatt működő közszolgálatok kell elvégezzenek, a kormányprogramnak a helyi és megyei közigazgatási hatóságok tevékenységével történő összehangolása céljából, a törvény szerint a nekik megállapított feladatkörök és felelősségek szerint. b. Az operatív-konzultatív bizottság A törvény létrehoz még egy intézményt, az operatív-konzultatív bizottságot, a megyei konzultatív bizottság kicsinyített mását. Ennek célja, mint elnevezéséből is következik, megoldásokat találni konkrét problémákra és a kölcsönös informálás. Tagjai: a prefektus és az alprefektus, a prefektúra főtitkára a megyei tanács elnöke és a megyei tanács alelnökei, a megye főtitkára a megyeszékhely municípium polgármestere. Bukarest municípiumban az operatív-konzultatív bizottság a prefektusból és a főváros főpolgármesteréből, Bukarest municípium alprefektusaiból és alpolgármestereiből, a prefektúra főtitkárából és Bukarest municípium főtitkárából, valamint Bukarest kerületeinek polgármestereiből áll. Az operatív-konzultatív bizottság heti rendszerességgel (hétfő a törvény által ajánlott nap) ül össze. Vezetését, a konzultatív megyei bizottságéhoz hasonlóan, a prefektus és a megyei tanács elnöke (illetve Bukarest főpolgármestere) felváltva gyakorolja. Az operatív-konzultatív bizottságokon belül egyetértéssel el lehet határozni kormányhatározatok tervezeteinek a kezdeményezését, illetve minden egyes intézmény és hatóság döntési hatáskörének megfelelően prefektusi rendelet vagy megyei tanácsi elnöki rendelkezés kibocsátását valamint megyei tanácsi határozat kezdeményezését, amely konkretizálja az egyetértéssel megállapított intézkedéseket. Ezen hatásköreinek következményeként az operatív-konzultatív bizottságnak nagy szerep jut, mert ennek a jogilag formalizált egyeztető szervnek a döntései jogszabállyá lehet alakítani vagy egyedi közigazgatási aktus kibocsátásának alapjául szolgálhatnak. Irodalom BERNARD P.: Le préfet de la République, Économica, *** Franciaország 1958-as Alkotmánya, 13. szakasz. KALTENBACH Jenő: Az önkormányzati felügyelet, Universum Kiadó, Szeged, VERESS Emőd: A helyi közigazgatási törvény. Kommentár a gyakorlat számára, RMDSZ, Kolozsvár, VERESS Emőd: A prefektus által gyakorolt törvényességi ellenőrzés. In: Önkorhír, Kolozsvár, december, 1. szám: 3. old. VERESS Emőd: A prefektusi tisztség az önkormányzati rendszerben és az alkotmánybírósági gyakorlatban, In: Magyar Kisebbség, 2002./4: old.